《鹭茑滩》
清代·陆应谷

积石嵌谽谺，纵横制流水。水怒不得泄，穿空如磨蚁。

石又激薄之，訇磕声振耳。扁舟从东不，相与为逶迤。

左转复右回，盘旋不能止。惊魂逐浪飞，篙声疾于矢。

砉然得平地，一泻数十里。江头白鹭茑，双双眠未起。

作者简介：陆应谷，字稼堂，蒙自人。道光壬辰进士，改庶吉士，历官顺天府尹。有《抱真书屋诗钞》。